Az Építési és Közlekedési Minisztérium, mint légiközlekedési hatóság (1442 Budapest, Pf.:89., a továbbiakban: Hatóság) ezúton tájékoztatja az érintetteket, hogy **Magyarország – Kína között** fennálló kétoldalú légiközlekedési megállapodás alapján fennálló, **kihasználatlan légiközlekedési jog iránt kérelem érkezett be** a Hatósághoz *Budapest* – *Hangcsou v.v.* útvonalra, árúszállítás üzemelésre.

A tagállamok és harmadik országok közötti légiközlekedési szolgáltatásokra vonatkozó megállapodások tárgyalásáról és végrehajtásáról szóló 2004. április 29-i 847/2004/EK európai parlamenti és tanácsi rendelet 5. cikkében foglalt eljárási szabályok megállapításáról szóló 198/2007 Kormányrendelet (a továbbiakban: a Kormányrendelet) 4.§ értelmében jelen tájékoztatásom közzétételétől 30 napos jogvesztő határidőn belül nyújtható be kérelem ugyanezen légiközlekedési jog igénybevétele iránt.

Fentiekre tekintettel a **további kérelmek benyújtásának jogvesztő határideje 2024. 05.09.**

Jelen tájékoztatás a Kormányrendelet 4.§ (2) bekezdésében foglaltak szerint kerül közzétételre a Hatóság honlapján.

Budapest, 2024. 04. 09.